जोधपुर। जोधपुर-जैसलमेर रोड पर गुरुवार शाम पांच बजे आगोलाई के निकट एक कार और बोलेरो की टक्कर में एक जने की मौत हो गई, जबकि चार जने घायल हो गए। सभी घायलों को जोधपुर रवाना किया गया है। फिलहाल इनकी पहचान नहीं हो पाई है।
जोधपुर से करीब चालीस किलोमीटर दूर आगोलाई के समीप आज शाम पांच बजे एक कार की सामने से आ रही एक बोलेरो से जोरदार टक्कर हो गई। टक्कर लगते ही कार पूरी तरह से क्षतिग्रस्त हो गई। कार में सवार पांच जने बुरी तरह से घायल हो गए। क्षेत्र के लोगों ने मौके पर पहुंच कार में से घायलों को बाहर निकाला। थोड़ी देर में एक जने की वहीं पर मौत हो गई। बाद में शेष सभी घायलों को इलाज के लिए जोधपुर रवाना किया गया।
hin_Deva hin_Deva